Tarmo Pihlap

Tarmo Pihlap (21. huhtikuuta 1952 – 3. elokuuta 1999) oli virolainen popmuusikko ja laulaja. 

Pihlapin ura liittyi läheisesti folk-tyyppiseen ja muuhun kansanlauluun. Hän toimi Tallinnan Muusikakoolissa 1972–1986. Hän teki opetustyönsä ohella paljon keikkaa ulkomaillakin. Häntä pidettiin iskelmän alalla Artur Rinnen manttelinperijänä. Vapaaksi taiteilijaksi jäätyään hän julkaisi kolme albumia: Sillad 1994, Aeg kaob, rõõmud jäävad 1998 ja Jõhvikad 1998, joista viimeksi mainitussa on hänen tuotantoaan pitemmältä ajalta. Hän esiintyi myös useassa yhtyeessä, kuten Varjud, Melodica ja Palderjan. Hänen yhteistyökumppaneitaan olivat muiden muassa Jaak Joala, Ivo Linna ja Tõnis Mägi.

Pihlap oli naimisissa tunnetun näyttelijän Elle Kullin siskon Eevi Kullin kanssa, ja hänellä on kaksi tytärtä Carolin ja Mariann. 

Pihlap kuoli diabeettiseen ketoasidoosiin.

Luokka:Neuvostoliittolaiset laulajat
Luokka:Virolaiset laulajat
Luokka:Vuonna 1952 syntyneet
Luokka:Vuonna 1999 kuolleet